Document ID: 32013R0357

KOMISJONI RAKENDUSMÄÄRUS (EL) nr 357/2013,
18. aprill 2013,
millega muudetakse määrust (EÜ) nr 903/2009 ja rakendusmäärust (EL) nr 373/2011 broilerkanade ja vähemtähtsate linnuliikide (v.a munalinnud) söödalisandina kasutatava valmistise Clostridium butyricum (FERM BP-2789) miinimumsisalduse osas (loa omanik Miyarisan Pharmaceutical Co. Ltd., keda esindab Miyarisan Pharmaceutical Europe S.L.U.)
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
ning arvestades järgmist:
(1)
Söödalisandite kategooriasse „zootehnilised lisandid” kuuluvat valmistist Clostridium butyricum (FERM BP-2789) on lubatud kümme aastat kasutada broilerkanade söödalisandina komisjoni määrusega (EÜ) nr 903/2009 (2) ning vähemtähtsate linnuliikide, välja arvatud munalinnud, võõrutatud põrsaste ja vähemtähtsate (võõrutatud) sealiikide söödalisandina komisjoni rakendusmäärusega (EL) nr 373/2011 (3).
(2)
Loaomanik on teinud määruse (EÜ) nr 1831/2003 artikli 13 lõike 3 alusel ettepaneku muuta kõnealuse valmistise loa tingimusi ja vähendada valmistise miinimumkogust broilerkanade ja vähemtähtsate linnuliikide (v.a munalinnud) söödas kasutamise korral 5 × 108-lt CFU-lt täissööda kilogrammi kohta 2,5 × 108-le CFU-le täissööda kilogrammi kohta. Taotlusele on lisatud asjakohased täiendavad andmed. Komisjon edastas taotluse Euroopa Toiduohutusametile (edaspidi „toiduohutusamet”).
(3)
Toiduohutusamet jõudis 11. detsembri 2012. aasta arvamuses (4) järeldusele, et kavandatud uute kasutustingimuste korral võib asjaomasel valmistisel olla taotletud miinimumkoguses 2,5 × 108 CFUd täissööda kilogrammi kohta broilerkanade ja vähemtähtsate linnuliikide (v.a munalinnud) puhul parem toime. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva söödalisandi analüüsimeetodi kohta.
(4)
Määruse (EÜ) nr 1831/2003 artikli 5 tingimused on täidetud.
(5)
Määrust (EÜ) nr 903/2009 ja rakendusmäärust (EL) nr 373/2011 tuleks seetõttu vastavalt muuta.
(6)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 903/2009 lisa veerus „Miinimumsisaldus” asendatakse märge „5 × 108 CFU” märkega „2,5 × 108”.
Artikkel 2
Rakendusmääruse (EL) nr 373/2011 lisa veerus „Miinimumsisaldus” asendatakse vähemtähtsate linnuliikide (v.a munalinnud) puhul märge „5 × 108 CFU” märkega „2,5 × 108” ning vähemtähtsate (võõrutatud) sealiikide puhul märge „2,5 × 108 CFU” märkega „2,5 × 108”.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. aprill 2013

Labels: 17
20
0
3
6